*Znanstveni centar izvrsnosti za školsku efektivnost i menadžment*

*Fakultet ekonomije i turizma “Dr. Mijo Mirković” Sveučilišta Jurja Dobrile u Puli*

*Sveučilište u Zadru*

*Učiteljski fakultet Sveučilišta u Zagrebu*

najavljuju

***Forum Jugoistočne Europe o upravljanju i vođenju u obrazovanju 2015.:   
Izazovi suradnje s dionicima***

***2015 South-East European (SEE) Educational Leadership Forum:  
Stakeholder Relationship Challenges***

Pula (Hrvatska), 11. – 12. prosinca 2015.

*Forum o upravljanju i vođenju u obrazovanju* zamišljen je kao mjesto promišljanja i diskusije o temama vodstva, menadžmenta, marketinga i efektivnosti edukacije u regijama Jugoistočne Europe (SEE). Forum će otvoriti dovoljno prostora za razmjenu ideja i dobre prakse između istraživačko/znanstvene zajednice, stručnjaka sa svih razina edukacijskog sustava i donositelja odluka, kao i svih dionika edukacijskog sustava u regiji Jugoistočne Europe.

Želja nam je potaknuti diskusiju između članova svih grupa dionika u edukaciji i održati inkluzivan događaj za učenje, diseminaciju znanja i profesionalno umrežavanje. Zato je tema prvog Foruma o upravljanju i vođenju u obrazovanju usmjerena ka izazovima dionika u edukaciji: od studenata i njihovih roditelja, do učitelja i profesora, odnosno do ravnatelja i institucija u čijoj su nadležnosti edukacijski sustavi. **Niti jedan oblik sudjelovanja na Forumu ne podliježe plaćanju kotizacije.**

Ovim putem Vas pozivamo na sudjelovanje na Forumu Jugoistočne Europe o upravljanju i vođenju u obrazovanju, neovisno o Vašoj poziciji i iskustvu. Vjerujemo da će sudjelovanje na Forumu biti korisno za sve koji se u Jugoistočnoj Europi bave obrazovanjem, u bilo kojem smislu, kao i za sve ostale, zainteresirane za obrazovnu problematiku. Posebno ćemo cijeniti Vaše sudjelovanje na dvije panel diskusije o *obrazovnoj (školskoj) reformi, usmjerenoj na dionike te postavljanju javnih obrazovnih politika,* kao i na *stručnom* *okruglom stolu o obrazovanju i licenciranju školskih ravnatelja.* Ove aktivnosti su zamišljene kao diskusije o idejama i dobroj praksi u zemalja Jugoistočne Europe (i šire), što će omogućiti našim sudionicima da ih čuju donositelji politika (i oni koji na njih utječu).

Osim toga, pozivamo Vas da se uključite i u znanstveni dio Foruma, na koji su dobrodošli vaši **znanstveni članci ili prezentacije dobre prakse iz područja edukacije**. Radovi se trebaju odnositi na jednu (ili više) od navedenih tema:

* Obrazovne javne politike
* Transformacije i promjene obrazovnog sustava (školska reforma)
* Školski odbori i vlasničko upravljanje obrazovnim institucijama
* Administracija/menadžment u obrazovanju
* Vođenje u obrazovanju
* Marketing u školama
* Evaluacija ishoda edukacije i školske efektivnosti
* Doprinos suvremene pedagogije obrazovnim ishodima/školskoj efektivnosti
* Psihološki i sociološki aspekti obrazovnog procesa
* Izbor škole, konkurentnost i inovacije u obrazovnim ustanovama/sistemima
* i slične teme.

**Svi su sudionici dužni dostaviti sažetke radova do 04. prosinca 2015. (duljine do 1 A4 stranice),** uključujući njihova imena, kontakt podatke i kratki opis rada koji će se prezentirati. Sudionici će na Forumu održati kratku Power Point prezentaciju. **Finalne verzije članaka ili studije slučaja o edukacijskoj praksi (dostavljaju se na engleskom) do 15.01.2016.,** kako bi se kvalificirali za objavu u jednom od partnerskih znanstvenih časopisa. **Prezentacija radova na Forumu može se održati na engleskom jeziku ili na svim regionalnim jezicima (bosanskom, hrvatskom, makedonskom, crnogorskom, srpskom, slovenskom), dok finalna verzija rada mora biti pisana na jeziku koji zahtijevaju časopisi.** Svi radovi će biti recenzirani. Samo pozitivno recenzirani radovi razmotrit će se za objavu u posebno izdvojenom dijelu jednog izdanja, odnosno posebnom izdanju jednog od sljedećih znanstvenih časopisa:

* *Ekonomska istraživanja/Economic Research,* izdavač Taylor & Francis, urednik Fakultet ekonomije i turizma “Dr. Mijo Mirković” (referiran u citatnoj bazi ISI Thompson Web of Science),
* *Management – Journal of Contemporary Management Issues,* izdavač Ekonomski fakultet u Splitu (referiran u citatnim bazama ERIH Plus, ProQuest, Scopus, EconLit),
* *Review of Innovation and Competitiveness,* izdavač Fakultet ekonomije i turizma “Dr. Mijo Mirković”
* *Zagreb International Review of Economics and Business (ZIREB),* izdavač Ekonomski fakultet Zagreb (referiran u citatnim bazama ProQuest, Scopus, EconLit),
* *Andragoške studije/Andragogical Studies,* izdavač Filozofski fakultet Zagreb (referiran u citatnim bazama DVV International, Education Research Abstracts, Content Pages in Education and Routledge).

Molimo Vas, pogledajte upute o pisanju sažetaka koje se nalaze u prilogu. **Za sudjelovanje na Forumu ne plaća se kotizacija, bez obzira o vrsti i obliku sudjelovanja.** Radni jezici Foruma su bosanski/hrvatski/crnogorski/makedonski/srpski/slovenski i engleski.

Također, **svi se sudionici ljubazno mole da ispune prijavni obrazac, sukladno vrsti sudjelovanja**. Ispunjeni obrazac dostavlja se e-poštom Roberti Kontošić ([rkontos@unipu.hr](mailto:rkontos@unipu.hr)).

**Preliminarni program rada:**

**1. dan - 11. 12.2015. (petak)**

* 10.00-10.45h Otvaranje Foruma
* 10.45-11.45h Izlaganja pozvanih govornika
* 11.45-12.00h Pauza za kavu
* 12.00-14.00h Panel diskusija: *Raskrižja obrazovne politike* (voditeljica panela: Katarina Popović, Univerzitet u Beogradu, Srbija)
* 14.30-16.00h Ručak
* 16.30-18.00h Stručne posjete: *Škola za odgoj i obrazovanje Pula* (škola za djecu sa posebnim potrebama); *Centar za popularizaciju znanosti i inovacija Istarske županije*

**2. dan – 12. 12. 2015 (subota)**

* 10.00-11.30h Panel diskusija: *Uključivanje dionika u obrazovnu reformu i javne politike u obrazovanju*
* 11.30-11.45h Pauza za kavu
* 11.45-14.00h Paralelne akademske sesije i stručni okrugli stol: *Prezentacija znanstvenih radova i prezentacija najboljih praksi u obrazovanju*
* 11.45-14.00h Paralelne akademske sesije i stručni okrugli stol: *Edukacija i politika licenciranja školskih ravnatelja*
* 15.30-17.00h Vođeno razgledavanje Pule

Sažeci radova i prijavni obrasci, kao i dodatni upiti upućuju se e-poštom Roberti Kontošić ([rkontos@unipu.hr](mailto:rkontos@unipu.hr), tel: +385 52 377 004).

**PRIJAVNI OBRAZAC**

Ime/prezime i titula: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Institucija: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ E-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Aktivnosti na konferenciji (molimo da označite one na kojima mislite sudjelovati):**

**Htjela/Htio bih**

* Sudjelovati na akademskoj sesiji sa znanstvenim člankom/primjerom dobre prakse (molim podcrtajte), pod nazivom: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Sudjelovati na panel diskusiji *Raskrižja obrazovne politike*
* Sudjelovati na panel diskusiji *Uključivanje dionika u obrazovnu reformu i javne politike u obrazovanju*
* Sudjelovati na stručnom okruglom stolu *Edukacija i politika licenciranja školskih ravnatelja*
* Sudjelovati u stručnom posjetu
* Sudjelovati u vođenom razgledu grada Pule

**Ukoliko želite prezentirati svoj članak/primjer dobre prakse, molimo da sažetak rada upišete u prazan prostor u nastavku (pogledajte upute za pisanje sažetka u nastavku).**

**Autor(i): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Tema/e konferencije : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Upute za pisanje sažetaka:**

* Molimo da upišete naslov rada u registracijski obrazac
* Molimo, upišite imena svih Vaših koautora, te temu/e u koju/e se Vaš rad uklapa
* Vaš sažetak treba imati od 400 do 500 riječi
* Molimo, pišite na engleskom ili nekom od regionalnih jezika
* Nemojte koristite nikakva specijalna formatiranja – koristite font Calibri (11pt), dvostruko poravnanje